SET บ่ายวิ่งฉิวกว่า 13 จุด รับแรงซื้อหุ้นขนาดใหญ่ เล็งงบ Q3/59 กลุ่มแบงก์ออกมาดี
SET บ่ายวิ่งฉิวกว่า 13 จุด รับแรงซื้อหุ้นขนาดใหญ่ เล็งงบ Q3/59 กลุ่มแบงก์ออกมาดี ล่าสุด ณ เวลา 14.49 น. อยู่ที่ 1,504.22 จุด บวก 13.28 จุด หรือ 0.89% สูงสุดที่ 1,504.83 จุด ต่ำสุดที่ 1,494.37 จุด มูลค่าการซื้อขาย 2.54หมื่นล้านบาท
4 ต.ค. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 14.49 น. อยู่ที่ 1,504.22 จุด บวก 13.28 จุด หรือ 0.89% สูงสุดที่ 1,504.83 จุด ต่ำสุดที่ 1,494.37 จุด มูลค่าการซื้อขาย 2.54หมื่นล้านบาท
สำหรับปัจจัยที่ส่งผลให้ดัชนีปรับตัวขึ้นหลังจากผ่านแนวต้าน 1,500 จุด รับแรงซื้อหุ้นขนาดใหญ่ นำโดยกลุ่มแบงก์ที่เก็งงบไตรมาส 3/59 ออกมาดี หลัง NPL ผ่านจุดต่ำสุดมาแล้วส่งผลดีให้การตั้งสำรองลดลง และเชื่อว่าจะช่วยดึงดูดเม็ดเงินลงทุนของต่างชาติเข้ามาด้วย ขณะที่ตลาดต่างประเทศเคลื่อนไหวในแดนบวก
ด้านนายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวขึ้นกว่า 10 จุด เป็นไปในทิศทางเดียวกับตลาดต่างประเทศ ทั้งตลาดหุ้นอื่นในภูมิภาคเอเชีย และตลาดในยุโรป ต่างปรับตัวขึ้นกันทั่วหน้า หลังจากที่ได้ผ่อนคลายความกังวลปัญหาของ “ดอยซ์แบงก์” และราคาหุ้น “ดอยซ์แบงก์” ก็ปรับตัวขึ้นต่อเนื่องด้วย
ทั้งนี้ ดัชนีได้ผ่านระดับ 1,500 จุด ก็มีแรงซื้อตาม (Follow Buy) โดยมีหุ้นในกลุ่มแบงก์ขึ้นนำตลาดฯ จากการเก็งงบฯงวดไตรมาส 3/59 ที่คาดว่าจะออกมาดี หลังจากที่มีการ Preview แล้ว เห็นว่า NPL ได้ผ่านจุดสูงสุดไปแล้ว ดังนั้นการตั้งสำรองน่าจะลดลงได้จากครึ่งปีแรก (H1/59) ซึ่งส่งผลให้กำไรของกลุ่มแบงก์น่าจะเติบโตได้เมื่อเทียบช่วงเดียวกันของปีก่อน รวมไปถึงกลุ่มแบงก์น่าจะเป็นกลุ่มที่สามารถดึงเม็ดเงินลงทุนจากต่างชาติได้ด้วย โดยแนะนำหุ้น SCB, KBANK และ KTB พร้อมให้แนวรับ 1,490 จุด ส่วนแนวต้าน 1,506-1,520 จุด
10 อันดับหุ้นกดดัชนี

ที่มา ASPEN
 